Ezekért a templomokért érdemes útra kelni
Van köztük modern és régi, masszív falú vagy égbe törõ tornyokkal, csúcsíves pillérekkel díszített, aranyban pompázó vagy puritán, de ami közös: mindegyik szép környezetben áll, ahol körülölel a csend és a nyugalom. Olyan templomokat ajánlunk, amelyek tökéletes célpontjai lehetnek egy kirándulásnak. Elsõ rész.
1. Hollóházi Szent László-templom

A Zempléni-hegység vonulatai által körbeölelt Hollóházát porcelángyára tette ismertté, túrázó körökben pedig az országos kéktúra végpontjaként írta fel magát Magyarország térképére. Kevesen tudják, hogy van még egy látványossága, amiért érdemes elutazni hazánk egyik legészakibb fekvésû településére: a különféle háromszögekbõl álló, sátor alakú római katolikus templom.

A hollóháziak régi, barokk temploma a porcelángyár 60-as évekbeli bõvítésének esett áldozatul. Ennek kárpótlásaként készült el 1967-re a Csaba László Ybl-díjas építész által megálmodott modern épület. A fordított V alakban egymásnak támasztott, betonlapokból épült templom, illetve mellette a hegyes, háromszögletû harangtorony légiességével és eleganciájával – bármilyen meglepõ – jól illeszkedik környezetébe.

A dinamikus külsõ után egyszerû, visszafogott belsõ tér fogadja a látogatót. A falak fehérek, a sátortetõ bal oldalfalát Kovács Margit Kossuth-díjas keramikusmûvész stációkat bemutató dombormûvei díszítik. Figyelmet érdemel még Somogyi József Krisztus-korpusza és Szász Endre porcelán táblaképe is.

Kezdetben a templom, valószínûleg formabontó külseje miatt, nem nyerte el a helyiek tetszését, az évek múlásával azonban a szívükbe zárták, s mára Hollóháza jelképévé vált. Látogatásához a téli idõszakban elõzetes bejelentkezés szükséges.

2. Nagybörzsönyi Szent István-templom

A gyönyörû fekvésû kis település, Nagybörzsöny négy templommal is büszkélkedhet, ráadásul nem is akármilyenekkel. A négybõl kettõ több mint 800 éves. A település nyugati szélén áll a kõkerítéssel körülvett, ódon hangulatú Szent István-templom, amely a négy templom közül a legrégebbi, és egyike Magyarország kevés Árpád-kori, jelentõs átépítés nélkül megmaradt, román stílusú templomának.

Vastag, masszív falak aprócska ablakokkal, ajtókkal, vakolatlan felületekkel, egyszerû, dísztelen belsõ tér sejtelmes félhomállyal. Érdekessége, hogy a szentély külsõ oldalán 19 – mára igencsak megkopott – kõfej látható. A legenda szerint a tatárjárás idején 20 tatárt elfogtak a faluban, 19-et ki is végeztek, de egy megszökött, ezért maradt ki egy hely a falon. Szobról, Márianosztráról és Kóspallagról is vezetnek turistautak a templomhoz, amely csak bejelentkezéssel látogatható. A transzbörzsönyi vasúttal szintén könnyen megközelíthetõ a település.

3. Bélapátfalvai ciszterci kolostor

A Bükkben, a Bél-kõ lábánál, Bélapátfalván található az ország egyetlen épségben megmaradt román stílusú, középkori ciszterci apátsági temploma, amelyet a pilisi apátság szerzetesei alapítottak 1232-ben. A 14–15. században gótikus, a 18. században barokk stílusban átalakították, majd a település plébániatemploma lett. A nyeregtetõs, háromhajós és kereszthajós templom a ciszterci rend elõírásainak megfelelõen torony nélkül épült.

Déli oldalához csatlakozott a zárt, négyszög alaprajzú monostor a szerzetesek celláival, amelyet ma már csak alapfalaiból rekonstruálhatunk. A latin keresztet formázó apátság falaiból árad a középkor hangulata. Legkönnyebben Bélapátfalváról, az országos kéktúra jelzését követve érhetjük el a templomot. Az apátság novembertõl március elejéig zárva tart, de nyitvatartási idõn kívül elõzetes egyeztetés után látogatható.

4. Tornakápolnai református templom

Az Aggteleki-karszt déli részén, szép természeti környezetben bújik meg Tornakápolna. A kicsiny zsáktelepülés fõ nevezetessége a késõ barokk stílusú, 18. század végén épült, festett kazettás mennyezetû református templom, amely egy kisebb magaslaton áll. Szép idõben pompás kilátás nyílik innen a környezõ vidékre, ha szerencsénk van, még a Tátra csúcsait is láthatjuk.

A templom vitathatatlan éke belsõ berendezése. Famennyezetét gazdag növényi ornamentika díszíti, és különlegessége, hogy a kazettákon a stilizált liliommotívum ismétlõdik. A mennyezetkazetták mintája a szószék külsõ mintázatán is visszaköszön, a szószékkoronát pedig népi motívumok ékesítik.

A belsõ berendezés uralkodó színei a sötétkék és a sötétzöld, amelyek komorságát jól oldják a fehér falak és a díszítéseknél használt sárga, piros és halványkék árnyalatok. A templom csak elõzetes bejelentkezéssel látogatható. Tornakápolnát tömegközlekedéssel ne is próbáljuk meg közvetlenül elérni, mert erre nem jár se busz, se vonat. Az egyetlen megközelítési mód a Szinpetribõl induló hegyvidéki út, az viszont gyönyörû.

5. Grábóci szerb ortodox templom és kolostor

A Szekszárdi-dombság erdõkkel borított vidékén megbújó Grábóc büszkélkedhet az ország egyetlen fennmaradt, a 18. század második felében épült szerb ortodox (görögkeleti) kolostortemplomával. Ez volt egykor a Kárpát-medencei szerbség vallási és szellemi központja. 1736 és 1738 között emelték, a tornyot 1761-ben, az emeletes kolostorépületet pedig 1787-ben építették hozzá.

Az évszázadok során az épületegyüttest többször átalakították. Az 1960-as évektõl 1994-ig szociális otthon mûködött a kolostor falai között. 1994 óta a szerb egyház ismét birtokba vehette. Ma szerzetesnõk élnek benne, akik csoportok vezetését is vállalják. A templom nyugati tornyos, köríves szentélyû épület, amelyen kívülrõl négyszögletes toronynak tûnõ kupola uralkodik. Belsõ tere gazdagon díszített, aranyozott ikonosztáza lenyûgözõ, a falakat és mennyezeteket freskók borítják, amelyek szigorúan kötõdnek a görögkeleti liturgiához.

A templom és kolostor 10 és 15 óra között, nyáron 17 óráig látogatható. Grábóc autóval és kerékpárral legegyszerûbben a Bonyhád és Bátaszék közötti útról leágazó bekötõúton érhetõ el. Gyalogosan Szálka felõl a dél-dunántúli kéktúra kék sáv jelzésén, valamint Bonyhádról a kék kereszt jelzésen közelíthetõ meg.

Forrás: Turista Magazin

A cikk második részében még több érdekes és látványos magyarországi templomról olvashatnak.
Hollóháza utazás Bélapátfalva Tornakápolna Nagybörzsöny templomok Grábóc kirándulás